Home -- Fulfulde -- Perform a PLAY -- 014 (A slap for the King)
14. Lanɗo on heåii banto
Neeɓii gila ko wi'eteeɓe ɓen Vikings yanani leydi Engeleeɓe ɓen. Ɓen baharunkeeɓe wonduɓe e hurmeendi no adda kulol e jiiɓoldu. Ɓe wujji, ɓe wari, ɓe sunni cuuɗi ɗin e juulirɗe Iisayankeeɓe ɓen.
Yeru saa'i, oo lanɗo wi'eteeɗo Alfereedu fooli ɓe, kono kanko kadi non o fooloyaa yeeso. Ayɓe makko ɓen jokkiti mo. O yalti ka suudu makko janndu, o dogi.
O buumitorii wa aagoowo, o suuɗii hakkunde leɗɗe ɗen ka buruure wa bonɗo. Lanɗo mo annditotaako! Ko yimɓe seeɗaaɓe tun o jaɓaynoo anndintinagol e mun. Goɗɗo e maɓɓe ko ngaynaakoojo wi'eteeɗo Ulfiriiku. Onɗon janfotaako lanɗo makko on. O saatini mo ka suudu makko, kono hay ɓeyngu on anndaano ko o hombo. Himo øalɗi fii ko tawi kon mo ɓe werni on no jooɗii ka taabal, himo wondi e miijooji. O annditiraali mo wa lanɗo.
Ɲannde goo, on sonkani mo, o wi'i :
Debbo : "Mi ronkii ɗun! Ɲallal ngal fow, hiɗa joonii ɗoo tun, a alaa huuwude hay huunde. Wattan yili fii wota gatooje ɗen sumu. Miɗo yahude ƴoogugol ndiyan ka woyndu."
E nder deƴƴere, oo lanɗo wi'eteeɗo Alfereedu yahi ka pooluwal. Miijooji makko ɗin no e hoore ayɓe makko ɓen. No gasa hara hino woodi feere goo no o foolira ...
Banto finndini mo e nder koyɗi makko ɗin. Ko debbo on arti, tawi gatoore nden ɓawlii, ko luuɓata kon no hulɓinii.
Debbo : "An oo puyɗo! Yaltu ɗoo!"
Fewndo on saa'i, moodibbo makko on hewti ka kuri.
Gorko : "Debbo, ko honno suusirta yewtirde non lanɗo on! A annditaali mo?"
Ko honɗun feƴƴunoo ɓawto mun, en waawataa anndude.
Kono oo taariika sifiiɗo fii lanɗo on annditinay en fii Iisaa Joomi on. Ko heɓi mo kon kanko no ɓuri ɗun hulɓinaade, ko goonga kaa? Fewndo ko o wonunoo ka dingiraa ɓurii jooni duuɓi guluuji ɗiɗi, fayda hay gooto annditaali mo. Awa kadi yimɓe ɓen faalanooka yeeso ɗun ɓiɗɗo Alla on takko maɓɓe. O happanaama, o aɲaa, o maayi e hoore leggal altindiraangal ngal.
E hannde non? Haa-jooni, himo wa'i wa lanɗo mo anndaaka.
Hara hiɗa faalaa yo o wonu lanɗo ngurndan maa ɗan?
Yewtooåe : Fillitotooɗo, debbo on, gorko on
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant